[{"text_idx": "#000000", "text": "Nid adeilad yw #ecoamgueddfa ond \u2018amgueddfa\u2019 sy'n canolbwyntio ar hunaniaeth llefydd. Mae pobl leol yn ganolog i\u2019r fenter a\u2019r nod yw tyfu\u2019r economi wrth wella lles a datblygiad cymunedau lleol yn hytrach na chanolbwytio ar dwf economaidd di-reolaeth a di-enaid."}, {"text_idx": "#000001", "text": "Mae ecoamgueddfa yn syniad newydd sy\u2019n dibynu ar ddehongli a dathlu treftadaeth naturiol a diwylliannol yn hytrach na cyflwyno casgliad o hen greiriau fel welwch chi mewn amgueddfeydd confensiynol."}, {"text_idx": "#000002", "text": "O Ffrainc ddaeth y syniad o ecoamgueddfa yn wreiddiol, a hynny yn 70au\u2019r ganrif ddiwethaf. Ar hyn o bryd mae dros 300 o ecoamgueddfeydd i\u2019w cael ar hyd a lled y byd a\u2019r mwyafrif o\u2019r rheini yng ngwledydd Ewrop. \u2018Does dim llawlyfr ar gyfer creu Ecoamgueddfa, mae\u2019n dibynnu\u2019n hollol ar ddiddordebau a dyheadau\u2019r cymunedau lleol. Yr edefyn sy\u2019n eu clymu i gyda at ei gilydd yw\u2019r teimlad o \u2018le\u2019 neu \u2018fro\u2019 a\u2019r awydd i rannu hynny gydag eraill."}, {"text_idx": "#000003", "text": "Ein nod yw sicrhau fod pobl yn gyffredinol ac ymwelwyr yn benodol yn deall fod Pen Lly\u0302n yn gartref yn ogystal ag yn gyrchfan i dwristiaid. Rydym am sicrhau fod cymunedau heddiw a chymunedau\u2019r dyfodol yn gallu ffynnu yn eu milltir sgwar eu hunain ar eu telerau eu hunain a thrwy wneud hynny, cyfoethogi profiad yr ymwelydd, a symud oddi wrth dwristiaeth sy\u2019n echdynu\u2019n unig."}, {"text_idx": "#000004", "text": "Rhannwch eich antur, rhannwch eich stori"}, {"text_idx": "#000005", "text": "Tagiwch ni yn eich siwrna o gwmpas Pen Lly\u0302n #Ecoamgueddfa"}]